***Počele su prijave ispita državne mature i studijskih programa u ljetnome roku školske godine 2012./2013.***

Započele prijave ispita državne mature i studijskih programa. **Prijave ispita državne mature trajat će**, sukladno Pravilniku o polaganju državne mature, **od 1. prosinca 2012. godine do 1. veljače 2013. godine**. Prijave studijskih programa u ljetnome upisnom roku bit će omogućene **od 1. prosinca 2012. godine do 16. srpnja 2013. godine** (osim studijskih programa koji su odredili raniji rok prijave).

**Važno je pridržavati se uputa(prijave u sustav-učenici)**.N**užno je dobro pročitati i prihvatiti *Opće uvjete prijava ispita državne mature i studijskih programa* prilikom prve prijave**.

U pripremi je i brošura u kojoj će biti detaljno objašnjeni svi postupci u vezi s radnjama koje su nužne u postupku prijava ispita državne mature, prijava studijskih programa, rangiranja i upisa na visoka učilišta, tko je obvezan i na koji način priložiti dokumentaciju za prijavu ispita i studijskih programa, mogućnost ostvarenja prava na prilagodbu ispitne tehnologije, kao i Kalendar svih rokova koji se odnose na provedbu polaganja ispita državne mature i prijave studijskih programa.

Molimo sve učenike da redovito prate mrežne stranice *Nacionalnoga centra za vanjsko vrednovanje obrazovanja* www.ncvvo.hr i *Postani student* [www.postani-student.hr](http://www.postani-student.hr)

Ispitni koordinator: Suzana Pešorda